Vier sterf in Centurion-ongeluk | Maroela Media
Vier sterf in Centurion-ongeluk
Vier mense is dood en twee ernstig beseer na 'n botsing op die R55 net voor die kruising met Wierdaweg in Centurion.
'n Woordvoerder van Netcare911, Jeff Wicks, sê drie motors was in die botsing betrokke. Hy sê twee motors het glo in die dieselfde rigting gery en gebots nadat die bane een geword het weens padwerke. Wicks sê een van die motors het glo in aankomende verkeer beland en teen nog 'n motor gebots. Hy sê ses mense was in een van die motors vasgekeer. Twee mans en 'n driejarige seuntjie is op slag dood. 'n Vrou het later aan haar beserings beswyk terwyl sy steeds in die motor vasgekeer was. Die ander vasgekeerdes is met meganiese toerusting uit die wrak verwyder. Twee mans is ernstig beseer en na 'n nabygeleë hospitaal vervoer vir verdere behandeling.
Vyf mynwerkers sterf in brand
Brittanje maan besoekers aan SA na 'verkragting'
Die kruising bestaan nie. Voortrekkerweg kom nie naby ruimte uit nie
Baie dankie vir jou terugvoer. Ek het dit verander na die R55, wat wel met Wierdaweg kruis. Ek dink die fout het ingeglip van die paramedici se verklaring wat dit as Vooretrekkerweg aangedui het. Baie dankie.